Source: http://legislatie.just.ro/Public/DetaliiDocumentAfis/3635
Timestamp: 2020-07-16 14:39:22+00:00
Document Index: 26628870

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10']

HG 684 29/11/1993 - Portal Legislativ
HOTĂRÎREA nr. 684 din 29 noiembrie 1993cu privire la indexarea salariului mediu brut de calcul pe baza căruia se stabileşte fondul de salarii pentru care nu se plăteşte impozit suplimentar în cazul societăţilor comerciale cu capital majoritar de stat şi al regiilor autonome la care salariile se stabilesc prin negociere, precum şi a salariilor pentru personalul din instituţiile publice, cu începere de la 1 decembrie 1993
Publicat în MONITORUL OFICIAL nr. 285 din 8 decembrie 1993
Guvernul României hotărăşte: + Articolul 1Începând cu data de 1 decembrie 1993, ca urmare a recalcularii creşterii prognozate a preţurilor de consum pentru perioada octombrie-decembrie 1993, valoarea indexării medii pe salariat, calculată pe baza salariului mediu brut la nivelul economiei de 16.245 lei lunar brut, stabilită prin Hotărârea Guvernului nr. 588/1993, se majorează cu 4.800 lei lunar. + Articolul 2Salariul mediu brut de calcul pentru stabilirea fondului de salarii pentru care nu se plăteşte impozit suplimentar în luna decembrie 1993 se va determina pe baza salariului mediu brut de calcul aferent lunii noiembrie 1993, determinat potrivit reglementărilor în vigoare, la care se va adauga majorarea de 4.800 lei lunar prevăzută la art. 1. + Articolul 3 (1) Consiliul de administraţie al fiecărei societăţi comerciale cu capital majoritar de stat sau regii autonome la care salariile se stabilesc prin negociere, împreună cu sindicatele sau, după caz, cu reprezentanţii salariaţilor, stabilesc modul concret de indexare a salariilor, în limita fondului ce poate fi destinat plăţii salariilor, rezultat în raport cu producţia sau volumul de activitate realizat, fără ca prin aceasta unitatea sa înregistreze pierderi şi fără ca indexarea salariilor sa constituie temei pentru majorarea preţurilor şi tarifelor. La regiile autonome cărora li se acordă subvenţii, indexarea se va face şi cu încadrarea în subvenţiile aprobate potrivit legii. ... (2) La stabilirea nivelului individual al indexării, acolo unde va fi cazul, se va avea în vedere şi influenţa din creşterea de salarii determinata de majorarea salariului de baza minim brut pe ţara începând cu data de 1 decembrie 1993. ... + Articolul 4Salariile de baza şi celelalte sporuri sau indemnizaţii acordate în suma fixa personalului din instituţiile publice se indexează, începând cu luna decembrie 1993, cu un coeficient de 6,5% . Cu acelaşi coeficient se indexează şi suma de 12.420 lei lunar brut acordat separat sub forma de compensaţie, fără a fi inclusă în salariul de baza. + Articolul 5Prevederile art. 4 se aplică în mod corespunzător şi la regiile autonome cu specific deosebit, la care salariile sunt aprobate prin hotărâri ale Guvernului. + Articolul 6Nivelurile noi ale salariilor pentru personalul instituţiilor publice, precum şi pentru personalul regiilor autonome cu specific deosebit vor fi calculate şi transmise acestora de Ministerul Muncii şi Protecţiei Sociale, rotunjite din 25 în 25 lei, în favoarea salariatului. + Articolul 7 (1) Pentru somerii aflaţi în plata la data de 30 noiembrie 1993, la care ajutorul de şomaj sau, după caz, alocaţia de sprijin a fost stabilită în funcţie de salariul de baza minim brut pe ţara valabil în luna noiembrie 1993, cuantumurile respective se vor recalcula începând cu 1 decembrie 1993, în raport cu noul salariu de baza minim brut pe ţara în vigoare de la 1 decembrie 1993. ... (2) Pentru somerii aflaţi în plata la data de 30 noiembrie 1993, la care ajutorul de şomaj a fost calculat pe baza salariilor de baza înscrise în carnetul de muncă, precum şi pentru persoanele cărora li se deschide dreptul la ajutorul de şomaj până la data publicării prezentei hotărâri în Monitorul Oficial al României, drepturile respective se acordă începând cu data de 1 decembrie 1993, indexate cu coeficientul de 5,0% fără ca prin aceasta noul cuantum rezultat să fie mai mic decît cel calculat în funcţie de vechimea în munca şi de salariul de baza minim brut pe ţara în vigoare de la 1 decembrie 1993. ... (3) Pentru persoanele cărora li se deschide dreptul la ajutorul de şomaj după data publicării prezentei hotărâri în Monitorul Oficial al României, ajutorul de şomaj se calculează potrivit prevederilor Legii nr. 1/1991, republicată, aplicindu-se în mod corespunzător şi prevederile alin. (1) şi (2). ... + Articolul 8Noile transe de venituri lunare impozabile care se aplică începând cu drepturile salariale ale lunii decembrie 1993 sunt cele prevăzute în anexa, care face parte integrantă din prezenta hotărâre. + Articolul 9În aplicarea prevederilor prezentei hotărâri, Ministerul Muncii şi Protecţiei Sociale şi Ministerul Finanţelor pot emite precizări. + Articolul 10Prevederile prezentei hotărâri, cu privire la indexarea salariilor la societăţile comerciale cu capital majoritar de stat, se recomanda să se aplice şi societăţilor comerciale cu capital majoritar privat, organizaţiilor cooperatiste şi obşteşti, în scopul protecţiei sociale a salariaţilor. PRIM-MINISTRUNICOLAE VACAROIUContrasemnează:----------------Ministru de stat,ministrul muncii şi protecţiei sociale,Dan Mircea PopescuMinistru de stat,ministrul finanţelor,Florin Georgescu + Anexa TRANŞELE DE VENITURI IMPOZABILE ŞI COTELE DE IMPOZITcare se vor aplica începând cu plata drepturilor salariale pentru luna decembrie 1993
până la 4.200 lei 5%
4.201 - 4.600 lei 210 + 8% pentru ceea ce depăşeşte 4.200 lei
4.601 - 6.200 lei 242 + 14% pentru ceea ce depăşeşte 4.600 lei
6.201 - 10.500 lei 466 + 17% pentru ceea ce depăşeşte 6.200 lei
10.501 - 17.100 lei 1.197 + 18% pentru ceea ce depăşeşte 10.500 lei
17.101 - 25.500 lei 2.385 + 19% pentru ceea ce depăşeşte 17.100 lei
25.501 - 43.200 lei 3.981 + 20% pentru ceea ce depăşeşte 25.500 lei
43.201 - 60.200 lei 7.521 + 21% pentru ceea ce depăşeşte 43.200 lei
60.201 - 85.500 lei 11.091 + 22% pentru ceea ce depăşeşte 60.200 lei
85.501 - 128.300 lei 16.657 + 25% pentru ceea ce depăşeşte 85.500 lei
128.301 - 171.400 lei 27.357 + 28% pentru ceea ce depăşeşte 128.300 lei
171.401 - 214.000 lei 39.425 + 32% pentru ceea ce depăşeşte 171.400 lei
214.001 - 245.100 lei 53.057 + 36% pentru ceea ce depăşeşte 214.000 lei
peste 245.100 lei 64.253 + 40% pentru ceea ce depăşeşte 245.100 lei
Nivelul sumei prevăzute la art. 6 lit. c) şi art. 7 alin. 3 din Legea nr. 32/1991 privind impozitul pe salarii, republicată în Monitorul Oficial al României, Partea I, nr. 140 din 29 iunie 1993 se stabileşte la 11.900 lei, iar suma prevăzută la art. 7 alin. 2 din legea sus-menţionată este de 467.600 lei.--------------------